alibayram/wikipedia-40-langs huggingface dataset:
Téglalap

A téglalap egy olyan négyszög, amelynek minden szöge derékszög. Két-két szemközti oldala egyenlő hosszúságú, ezért minden téglalap egyben paralelogramma is. A négyzet a téglalap egy speciális típusa, amelynek minden oldala egyenlő.
A téglalap belső szögeinek összege 360°. Mivel a szemközti szögeinek összege 180°, ezért a téglalap egyúttal húrnégyszög is.
 Az oldalakat az ábécé kisbetűivel szokás elnevezni: a, b.
 Területe a két oldal szorzata:
  

Kerülete az oldalak hosszának összege:

Két átlója egyenlő hosszúságú, és a felezőpontjuknál metszik egymást. Az átlók hossza a Pitagorasz-tétellel számítható ki: .

Arany téglalapoknak nevezik azokat a téglalapokat, melyekre .

Elnevezései 

 Régies magyar elnevezése téglány.
 Az oblongum elnevezés a görög ετερομηκες („eltérő hosszúságok”) szóból ered, ami Euklidész Elemek című művében szerepel.

Tulajdonságok 
 Konvex
 Minden szöge egyenlő: derékszög
 Mindkét átlója ugyanolyan hosszú
 Az átlók felezik egymást
 Duális sokszöge rombusz
 Tükörszimmetrikus
 Paralelogramma:
 Szemben fekvő oldalai párhuzamosak és egyenlő hosszúak
 Középpontosan szimmetrikus

Mértékelmélet 
A mértékelmélet elterjedt felépítésében a koordinátatengelyekkel párhuzamos élű téglalapok fontos szerephez jutnak, ugyanis az ő mértéküket (területüket) definiálják először, és csak aztán terjesztik ki a fogalmat más síkidomokra.

Parkettázások 
A sík többféleképpen is parkettázható téglalapokkal:

Felosztások 
Ha a téglalapot felosztják, rendszerint négyzetekre, háromszögekre vagy kisebb téglalapokra osztják fel. Ezen kívül még foglalkoztak egybevágó poliominókkal is.

A felosztás tökéletes (perfekt), ha véges sok darab szerepel a felosztásban, és a darabok hasonlók, de nem egybevágók. A háromszögelt téglalapban minden darabnak derékszögű háromszögnek kell lennie. Ilyen felosztást viszonylag nehéz találni: az elsőt 1925-ben fedezte fel Zbigniew Moroń. Az ő felosztásában 1, 4, 7, 8, 9, 10, 14, 15 és 18 oldalhosszú négyzetek szerepelnek.

A téglalap oldalai akkor és csak akkor összemérhetők, ha felosztható véges sok nem egybevágó négyzetre. Ez ekvivalens azzal is, hogy a darabok különböző méretű egyenlő szárú háromszögek.

Jegyzetek

További információk 
 Weisstein, Eric W., "Rectangle", MathWorld
 Definíció és tulajdonságok interaktív animációval
 A téglalap területe interaktív animációval
 Császár Ákos: Valós analízis

Kapcsolódó szócikkek
 Négyzet
 Téglalapszámok

Négyszögek
Taco Bell

A Taco Bell egy amerikai gyorsétterem-üzlethálózat.

A cég 
A Taco Bell védjegy a Yum! Brands, Inc. tulajdonában van. A franchise rendszerben működő üzlethálózatot Glen Bell alapította, a központja a kaliforniai Irvine-ban van. Az Amerikai Egyesült Államokban mintegy 6500 Taco Bell van, a világon ezen kívül még kb. 280. Magyarországon jelenleg (2019) nincs.

Kínálatának jellege 

A Taco Bell ételválasztéka tex-mex jellegű, vagyis nem az eredeti mexikói ízlésnek felel meg, hanem a mexikói ízlés az Amerikai Egyesült Államok déli részén jellemző ún. texasi jellegével ötvöződik. Nevét fő menüjéről, a tacóról kapta, valószínűleg ennek harangra emlékeztető formájára utal a "Bell" (angolul: harang) szó, de ez az alapító neve is. További jellemző Taco Bell termékek: tortilla, fajitas, burrito, empanada, mexikói pizza, enchilada és quesadilla.

A Taco Bell története

Glen Bell 
A második világháborúból frissen hazaérkező Glen Bell 1946-ban nyitotta hot dog árus standját San Bernandinoban, Bell's Drive-In néven, és elsajátította a kereskedelem alapjait. A sors játéka folytán éppen Bell szomszédságában nyitották a McDonald testvérek is első éttermüket. Ha fent akart maradni az üzleti versenyben, sürgősen új ötlettel kellett előállnia a hamburgerek helyett: ekkor kezdett kísérletezni a mexikói ízekkel. Megszületett a ma is jól ismert taco szósz, a speciális Taco Bell-féle taco és tortilla.

A megálmodott gyorséttermek építésének pénzügyi feltételei továbbra is kérdésesek voltak. A második taco stand megnyitásának költségeit egy helyi jégkrém gyár állta, amiért Glen Bell vállalta termékeik forgalmazását. 1956-ra már három Taco Tia működött, évi 50 000 dollár nyereséget termelve. Befektető társaival azonban összekülönbözött, eladta részesedését és új társakkal új hálózatot indított El Taco néven. 1962-ben ezt is otthagyta, és megnyitotta az első Taco Bell éttermét, amelyet hamarosan hét újabb követett.

Taco Bell 
1964-ben adta el az első Taco Bell franchise jogot egy korábbi Los Angeles-i rendőrnek. Ettől fogva új korszak kezdődött: néhány éven belül Glen Bell egy több, mint száz éttermet magában foglaló, országszerte népszerű vállalkozás tulajdonosa volt, részvényei árfolyama soha nem látott magasságba emelkedett. A részvények egy részét PepsiCo Inc. részvényekre cserélte, és egy csapásra milliomos lett.

1977-ben nyílt meg az első külföldi étterme Guam-ban, 1984-ben megfiatalította a Taco Bell dizájnt és bevezette az autósoknak szánt kiadó ablakokat és az ingyenes üdítő utántöltést. Apró Taco Bell egységek nyíltak a repülőtereken, benzinkutakon, egyetemeken és kikötőkben.

1995-ben a PepsiCo Restaurant International felvásárolta a Taco Bell mellé a KFC-t és a Pizza Hut-ot is. 2002-ben a márkák a Yum! Brands Inc. tulajdonába kerültek.

Külső hivatkozások 
 Hivatalos honlap 

Étteremláncok
Az Amerikai Egyesült Államok vendéglátóipari cégei
Gizella

A Gizella vitatott eredetű női név - az ófelnémet gīsal, "zálog, biztosíték", illetve az ótörök güzel, gızal, "szépséges" szóból származtatják. 


Rokon nevek
 Giza: a Gizella önállósult beceneve. 
 Késa: a Gizella középkori magyar illetve német becenevéből származik, a Gesla, Kesla alakból. A nevet később tévesen ejtették z helyett s betűvel.

Gyakorisága
A Gizella név első magyar viselője (egyben a név első közismert viselője) Szent István felesége, Boldog Gizella volt. Az ő boldoggá avatásának idejében (1911) és általában a 20. század első felében gyakori név volt, de az 1990-es évekre ritkává vált. A Giza és a Késa a 90-es években egyaránt szórványos név volt. A 2000-es években sem a Gizella, sem a Giza és a Késa nem szerepelnek a 100 leggyakoribb női név között.

Névnapok
Gizella, Giza, Késa
 május 7.

Híres Gizellák, Gizák és Késák
 Gizella (985 körül – 1065) magyar királyné, I. István felesége
 Gisele Bündchen brazil modell
 Gisela Dulko argentin teniszező
 Habsburg–Lotaringiai Gizella főhercegnő (1856–1932), Ferenc József leánya, magyar királyi hercegnő.
 Bajor Gizi (1893–1951) magyar színésznő
 Csokonai Vitéz Gizella költő
 Farkas Gizella tízszeres világbajnok asztaliteniszező
 Hervay Gizella költő, író és műfordító
 Repülős Gizi (1926–2019) besurranó tolvaj-bűnöző
 Tarnói Gizella (1947–2006) magyar újságíró.

Jegyzetek

Magyar keresztnevek (G)
Női keresztnevek (G)
Német eredetű magyar női keresztnevek
Aglent

Az Aglent női név az Ágnes középkori német változatának régi magyar alakja, jelentése: szűzies, tiszta, szemérmes.


Rokon nevek 
Agnabella, Ági, Ágnes, Agnéta, Bara, Baranka, Inez

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aglent sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
január 21., január 28., március 6., június 8., november 16.

Híres Aglentek

Jegyzetek

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Német eredetű magyar női keresztnevek
Mundzuk

Mundzuk vagy Mundzsuk (390 – 434) hun nagykirály volt 415 és 420 között. A trónon őt előbb öccse, Ruga, majd fiai Bleda (magyar mondákban Buda) és Attila hun király követték. Nevének jelentése az ótörökben „gyöngy, ékszer vagy zászló” Az ótörök szó monçuk, konkrét jelentése „ékszer”, az uralkodó neve is inkább Moncsuk vagy legfeljebb Muncsuk lehetett, de a nevet ránk hagyományozó gót és görög források ezt a hangot nem tudták jelölni. Iordanes a Mundzucus, Cassiodorus pedig a Μουνδίουχος nevekkel említi. A gót nyelvű forrás hibás olvasata eredményezi a Mundzsuk nevet. Van olyan etimológia, amely a gepida eredetű, latinosan Mundus alakú személynévre próbálja visszavezetni.

A magyar mondákban Bendegúz néven szerepel.

Az egyetlen Bendegúz ( Mundzuk ) hun nagykirály szobornak Farmos ad otthont.

Uralkodása 

Közvetlen korabeli forrás nem nevezi őt a hunok nagykirályának, azonban a rá való utalások szerint minden bizonnyal az volt. Attila hivatalos címében szerepelt a „Mundzuk fia” kitétel. Ruga nagykirály halála után (430?) unokaöccsei, Bleda és Attila a jelek szerint problémamentesen vették át a hatalmat. Ez tehát a korban a sztyeppén szokásos szeniorátus elvének megfelelő hatalomátvétel volt, amelyben Rugát bátyjának fiai követték a trónon. Attila később követe – Orestes – útján is azzal dicsekedett II. Theodosius császárnak, hogy ő a császárral egyenrangú nemes származású, a nemes Mundzuk utóda.

A forrásokban Ruga és testvére, Oktár együtt tűnik fel, mint a hun törzsszövetség vezetői. Az ő társuralkodójuk lehetett haláláig Mundzuk is. A jelek arra mutatnak, hogy ők hozták létre az erős központosított törzsszövetséget, mert a hunok ekkortól jelentettek komoly fenyegetést a Kelet- és Nyugatrómai Birodalomra.

Jegyzetek

Források

Hun uralkodók
Szélesség

A szélesség a hétköznapi életben valamely alakzat hosszúságára (általában a legnagyobb kiterjedés) merőleges egyik (többnyire vízszintes irányú) kiterjedése. Mértékegységéül a hosszúság mértékegysége használatos; mely az SI-mértékegységrendszerben a méter.
a földrajzban egy hely földrajzi szélessége (északi vagy déli szélesség) a hely délkörének az a része, mely az egyenlítő és az adott hely közé esik.
a csillagászat területén legalább kétféle szélességet ismerünk, attól függően, hogy milyen csillagászati koordináta-rendszert használunk:
 ekliptikai szélességet az ekliptikai koordináta-rendszerben
 galaktikus szélességet az galaktikus koordináta-rendszerben (ennek két változata van).

Fizikai mennyiségek

en:Width
es:Latitud
fr:Largeur
it:Latitudine
nl:Breedte
pl:Szerokość
Kincstárjegy

A kincstárjegy a névre szóló, hitelviszonyt megtestesítő értékpapírok egyik fajtája.
Futamideje Magyarországon a kibocsátás időpontjától számított egy évig terjedhet, mint az angol Treasury bill futamideje. Lehetnek bemutatóra szólóak, illetve átruházhatók. A piacok a kincstárjegyeket általában kockázatmentes befektetési formának tekintik (zéro béta).

Magyarországon

 Kincstárjegy kibocsátására az állam jogosult.
 A kincstárjegyeket (valamint az összes magyar állampapírt) az Államadósság Kezelő Központ Zrt. bocsátja ki, és kezeli.
 A kincstárjegyben az állam (az adós) arra kötelezi magát, hogy kamatozó kincstárjegy esetén a megjelölt pénzösszeget és annak kamatát, nem kamatozó kincstárjegy esetén a megjelölt pénzösszeget a kincstárjegy mindenkori tulajdonosának, illetve jogosultjának (a hitelezőnek) a megjelölt időben és módon megfizeti.
 A kincstárjegy futamideje a kibocsátás időpontjától számított egy évig terjedhet.
 A kincstárjegyre egyebekben a kötvényről szóló 285/2001. (XII. 26.) Korm. rendelet rendelkezéseit kell megfelelően alkalmazni.

Források 
 286/2001. (XII. 26.) Korm. rendelet a kincstárjegyről
 Bácskai Tamás, Bánfi Tamás, Járai Zsigmond, Sulyok-Pap Márta, Száz János : Értékpapírok és értékpapírpiacok (második, javított kiadás) (Közgazdasági és Jogi Könyvkiadó, Budapest, 1991) .

Jegyzetek

Külső hivatkozások
az Államadósságkezelő Központ Zrt. oldala

Értékpapírok
Letéti jegy

A letéti jegy egy hitelintézet vagy a Magyar Nemzeti Bank által kibocsátott hitelviszonyt megtestesítő, névre szóló értékpapír. A magyar jogba a 287/2001. (XII. 26.) kormányrendelet vezette be.

Lényege
A letéti jegy kibocsátója (az adós) arra kötelezi magát, hogy az ott megjelölt – részére befizetett – pénzösszeg előre meghatározott kamatát, valamint a pénzösszeget a letéti jegy mindenkori tulajdonosának (a hitelezőnek) a megjelölt időben és módon megfizeti. A letéti jegy futamideje a kibocsátástól számított három évig terjedhet.

Kötelező kellékei
A letéti jegynek tartalmaznia kell:
 a kibocsátó megnevezését,
 a letéti jegy névértékét, értékpapírkódját és sorszámát,
 a kamat- és beváltási (törlesztési) feltételeket,
 a letéti jegy kiállításának helyét és napját,
 a kibocsátó aláírását.

Az olyan okirat vagy adat, amelyből a megjelölt kellékek valamelyike hiányzik, nem minősül letéti jegynek.

Források 
 

Értékpapírok
Ipoly Unió

Az Ipoly Unió 1992-ben alakult Ipolyságon a Szlovákia és Magyarország környezetvédőinek kezdeményezésére. Célja az Ipoly-völgy környezeti és kulturális értékeinek megóvása és revitalizációja. Munkája az Ipoly vízgyűjtő területére terjed ki, a határ mindkét oldalán. A 2000-es évtől kezdődően szinte az összes környező patak vizsgálatát elvégezték.

Feladatok 

 olyan kutatások szervezése és a bennük való részvétel, amelyeknek célja, hogy alapként szolgáljanak az Ipoly vidék ökológiai rehabilitációját szolgáló alternatív tervek kidolgozásához.
 segítségnyújtás és együttműködés az Ipoly vízgyűjtő területén működő más civil szervezetekkel.
 a környezeti tudatosság fejlesztése: ingyenes lakossági környezeti tanácsadó iroda működtetése, természetvédelmi oktatóközpont üzemeltetése az Ipolyszögi Égerláp mellett.
 a fenntarthatóság szorgalmazása és érvényesítése a mezőgazdaság, erdészet, vidéki turizmus és ökoturizmus területén,
 a környezetbarát közlekedési módok bevezetésének, megtartásának szorgalmazása, különös tekintettel az Ipoly-menti vasútvonalra illetve kerékpárforgalmi tengelyre.

Az Ipoly Unió Egyesület a KÖTHÁLÓ és a Humusz Szövetség tagja.

Elérhetősége 

 Postacím: Ipoly Unió Egyesület 2660 Balassagyarmat Rákóczi fejedelem útja 18.
 Telefon/Fax: (35) 300-217
 Drótposta: iroda[kukac]ipolyunio[pont]hu
 Skype: ipolyunio nagy vilmos

Vizsgált patakok 

Szlovákia

 Selmece-patak
 Korpona-patak

Magyarország

 Lókos-patak
 Fekete-víz

A vizsgálatokban részt vett, részt vevő települések 

Szlovákia:

 Hontnémeti
 Hontmarót
 Palást
 Ipolyság
 Tótpelsőc
 Korpona

Magyarország

 Diósjenő
 Nőtincs
 Romhány
 Érsekvadkert
 Magyarnándor
 Cserhátsurány
 Szügy
 Balassagyarmat

Külső hivatkozások 
 Az Ipoly Unió balassagyarmati honlapja
 Az Ipoly Unió ipolysági honlapja 

Európai regionális szervezetek
Magyarországi természet- és környezetvédő civil szervezetek
Ipoly
Balassagyarmat politikai élete
Germán (keresztnév)

A Germán  a latin Germanus nemzetségnévből származó férfinév, jelentése: germán származású más feltevés szerint a jelentése édestestvér. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 21. 
 május 7. 
 május 12. 
 május 28. 
 július 31. 
 október 11.

Híres Germánok

Jegyzetek

Magyar keresztnevek (G)
Férfikeresztnevek (G)
Latin eredetű magyar férfikeresztnevek
Domicián

A Domicián a latin eredetű Domitianus névből származik, aminek a jelentése: a Domitius nemzetséghez tartozó. A nemzetségnév jelentése valószínűleg legyőző, megfékező. Női párja: Domitilla, Domicella


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 7.

Híres Domiciánok
Domitianus római császár

Jegyzetek

Magyar keresztnevek (D)
Férfikeresztnevek (D)
Latin eredetű magyar férfikeresztnevek
Domitilla

A Domitilla a latin eredetű olasz női névnek, a Domitiának az olasz beceneve.  Férfi párja: Domicián.


Rokon nevek
 Domicella: a Domitia beceneve.
 Domiciána: a Domicián férfinév női párja.

Gyakorisága
Az 1990-es években a Domitilla, a Domicella és Domiciána szórványos név, a 2000-es években nem szerepelnek a 100 leggyakoribb női név között.

Névnapok
Domitilla, Domicella, Domiciána
 május 12.,

Híres Domitillák, Domicellák, Domiciánák

Jegyzetek

Magyar keresztnevek (D)
Női keresztnevek (D)
Latin eredetű magyar női keresztnevek
Napóleon (keresztnév)

A Napóleon olasz eredetű férfinév, jelentése: Nápolyból származó. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 7. 
 augusztus 15.

Híres Napóleonok
 I. Napóleon francia császár
 II. Napóleon francia császár
 III. Napóleon francia császár
 Napóleon Lajos francia császári herceg („IV. Napóleon”)

Jegyzetek

Magyar keresztnevek (N)
Férfikeresztnevek (N)
Olasz eredetű magyar férfikeresztnevek
Szaniszló

A Szaniszló a szláv Stanislav férfinévből származik, jelentése: állhatatosság, szilárdság + dicsőség. Női változata a Szaniszla.


Gyakorisága 
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok 
 április 11.
 május 7.
 november 13.

Idegen nyelvi megfelelői 
 Lengyel: Stanisław
 Spanyol: Estanislao
 Litván: Stanislovas

Híres Szaniszlók 
 Szent Szaniszló (Św. Stanisław ze Szczepanowa) krakkói püspök, vértanú, Lengyelország védőszentje
 Stanisław Dziwisz krakkói főpüspök, bíboros, Karol Wojtyła, majd II. János Pál pápa személyi titkára
 I. Szaniszló lengyel király (Stanisław Leszczyński)
 Puchner Antal Szaniszló császári és királyi lovassági tábornok
 Stanisław Lem lengyel sci-fi-író
 Stanisław Ulam lengyel-amerikai matematikus, fizikus
 Stanislas Wawrinka svájci teniszező

Szaniszlók az irodalomban 
 Kecskéssy Szaniszló Aszlányi Károly Szélhámosok című regényének egyik szereplője.
 Krystyna Boglar: Szaniszló király órája (Delfin könyvek) 
 Kálnoky László Homálynoky Szaniszló történetei (versciklus)

Jegyzetek 

Magyar keresztnevek (Sz)
Férfikeresztnevek (Sz)
Szláv eredetű magyar férfikeresztnevek
Décse (egyértelműsítő lap)

Décse, keresztnév
 Décse, település Romániában, Arad megyében 
 Décse, középkori település, Örménykút része, Békés megye, Szarvasi járás
 Magyardécse, település Romániában, Beszterce-Naszód megyében
 Marosdécse, település Romániában, Fehér megyében
Dezideráta

A Dezideráta a latin eredetű Desideratus férfinév női párja. Jelentése kívánt, óhajtott (gyermek). 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 május 8.

Híres Dezideráták
 Dezideráta svéd királyné

Egyéb Dezideráták
A könyvtártudományban is használatos a dezideráta, deziderátum kifejezés. A dezideráta azon dokumentumokat tartalmazza, amelyek megrendelését még nem döntötték el véglegesen. (Például ha az adott dokumentum pillanatnyilag nem kapható, vagy nincs elegendő pénzforrás.) Sok könyvtárban „kívánságlista”-ként funkcionál, ahová az olvasók saját dokumentumigényeiket feljegyezhetik.

Jegyzetek

Magyar keresztnevek (D)
Női keresztnevek (D)
Latin eredetű magyar női keresztnevek
Stella (keresztnév)

A Stella a latin Stella névnek a magyarban és a németben sz-szel ejtett változata, a jelentése csillag. 


Rokon nevek
 Sztella: a latin eredeti kiejtésű alak.
 Esztella, Estella, Estilla

Gyakorisága
Az 1990-es években a Stella igen ritka, a Sztella szórványos név volt, a 2000-es években nem szerepelnek a 100 leggyakoribb női név között.

Névnapok 
Stella, Sztella
 július 14. 
 július 15. 
 július 19.

Híres Stellák, Sztellák 
Stella McCartney angol divattervező
 Ziff Stella felvidéki író, előadóművész.

Jegyzetek

Magyar keresztnevek (S)
Női keresztnevek (S)
Latin eredetű magyar női keresztnevek
Ulrika

Az Ulrika Ulrik férfinév női párja.


Rokon nevek
 Ulla : az Ulrika és az Ulla német beceneve, a finn nyelvben is gyakori.
Rika

Gyakorisága
Az 1990-es években az Ulrika, Ulla szórványos név, a 2000-es években nem szerepelnek a 100 leggyakoribb női név között.

Névnapok
Ulrika
 május 8.
 augusztus 6.
Ulla
 május 8.
 július 4.

Híres Ulrikák, Ullák

Jegyzetek

Magyar keresztnevek (U, Ú)
Női keresztnevek (U, Ú)
Germán eredetű magyar női keresztnevek
Help! (album)

Help! a Beatles 1965-ben megjelent stúdióalbuma.

A borítón látható jelzések 
A borítón a zenekar tagjai szemaforjelzésekkel a 'NUJV' betűket mutatják. A borítót fényképező Robert Freeman így emlékezett vissza: „… az ötlet az volt, hogy szemaforjelzésekkel a HELP szót mutassák. Amikor azonban elkezdtük a fényképezést, kiderült, hogy ez egyszerűen nem jól néz ki. Így elhatároztuk, hogy improvizálunk, és a grafikailag legjobb elrendezést választottuk.”

A következő szemaforjelzések mutatják a "HELP" betűket:

Az album dalai 
A lemez eredeti, brit verzióján hét olyan szám szerepel, amelyek elhangzanak a filmben és hét olyan, amelyek nem, köztük a popzene történetének egyik legsikeresebb dala, a Paul McCartney-balladák archeotípusa, a "Yesterday". Sok kritikus még a legendás "Yesterday" nélkül is nagyszerűnek tartotta az albumot, amely Bob Dylan és a folkzene erőteljes hatását mutatja a zenekar, de leginkább John Lennon esetében. A címadó dalban Lennon zavarodottságát és cinizmusát ritmusok útvesztőjébe rejti, a "Ticket To Ride"-ot sokan az első grunge számnak tekintik ereszkedő dallamvonala és furcsa vokálja miatt; Lennon az "It's Only Love"-ban is különös éneklést alkalmaz. McCartney a "Yesterday" mellett a gyors ütemű popdalt, az "Another Girl"-t, a tipikus rock and roll dalt, a "The Night Before"-t és a rockos, Dylan-szerű folkszámot, a rajongóktól kevés figyelmet kapott "I've Just Seen a Face"-t adta a lemezre. George Harrison szerzeményei az "I Need You" és a "You Like Me Too Much".

A lemez fordulópontot jelent a zenekar történetében, a Beatlemánia visszaszorulása és a koncentráltabb munka megjelenése miatt. Egy évvel a Help! megjelenése után befejezték a koncertezést, hogy több időt tölthessenek a stúdióban.

A "Help!" című dalt később The Damned című lemezén a Bananarama is feldolgozta.

 "Help!" (Lennon-McCartney)*
 "The Night Before" (Lennon-McCartney)*
 "You've Got to Hide Your Love Away" (Lennon-McCartney)*
 "I Need You" (Harrison)*
 "Another Girl" (Lennon-McCartney)*
 "You're Going to Lose That Girl" (Lennon-McCartney)*
 "Ticket to Ride" (Lennon-McCartney)*
 "Act Naturally" (Morrison/Russell)
 "It's Only Love" (Lennon-McCartney)
 "You Like Me Too Much" (Harrison)
 "Tell Me What You See" (Lennon-McCartney)
 "I've Just Seen a Face" (Lennon-McCartney)
 "Yesterday" (Lennon-McCartney)
 "Dizzy Miss Lizzie" (Williams)
(A *-gal jelölt dalok a filmben is elhangzanak.)

Az amerikai kiadás 
A amerikai verzióra a filmben elhangzó dalokon kívül felkerült egy válogatás a film – Ken Thorne szerezte – instrumentális kísérőzenéjéből, köztük Monty Norman "James Bond témájának" egy feldolgozása is. A brit Parlophone kiadáshoz képest átrendezték a zenekar által mutatott szemafor jelzéseket, a amerikai borítón az 'NVUJ' szó olvasható.

A film

Jegyzetek

Külső hivatkozások 
 Az album dalszövegei

The Beatles-albumok
1965 nagylemezei
A Billboard 200 lista első helyezettjei
A UK Albums Chart listavezetői
Az ausztrál albumlista első helyezettjei
Artabaszdosz bizánci császár

Artabaszdosz (, , eredeti nevén Artavazd, ? – 743 után, uralkodott 742 júniusa – 743. november 2.) a Bizánci Birodalom örmény származású császára volt, aki III. León vejeként lépett fel annak fia, V. Kónsztantinosz ellenében.

Először az Armeniakon thema sztratégoszaként hallani róla, amikor is megegyezett az Anatolikon thema parancsnokával, Leóval arról, hogy támogatja trónigényét. Cserében megkapta a kuropalatészi címet, Leó lányának a kezét és a legnagyobb és legfontosabb thema, a Konstantinápoly mellett fekvő Opszikion vezetését. Ilyen minőségben lázadt fel váratlanul az arabok elleni hadjáratra induló V. Kónsztantinosz ellen, akit legyőzött.

Artabaszdoszt az elhunyt császár és fia képrombolási törekvései miatt kedvezően fogadták: a Kónsztantinosz által hátrahagyott régens, Theophanész Monutész, és az addig ikonoklaszta pátriárka, Anasztasziosz is a bitorló mellé állt. Artabaszdoszt és idősebb fiát, Niképhoroszt császárrá koronázták, kisebbik fia, Nikétasz pedig az Armeniakon thema sztratégosza lett. Az új császár, akit III. Gergely pápa is elismert, nyomban visszavonta az ikonok üldözését elrendelő rendelkezéseket.

V. Kónsztantinosz közben atyja hajdani tartományába, a képromboló ideológia bástyájának számító Anatolikon thema központjába érkezett. Amorionban lelkesen fogadták, és az Anatolikon körzetből nemrég kiszakított Thrakészion is mellé állt. Sógorát Thrakia, Opszikion és Armeniakon támogatta, bár ez utóbbiak meglehetősen lagymatagul – így is mutatva a képrombolás ázsiai eredetét.

743 májusában Thrakészionban, Szardesz mellett azelőtt sikerült legyőzni Artabaszdoszt, hogy Nikétasz örményországi csapatai csatlakozhattak volna hozzá. Augusztusban ez utóbbiak is vereséget szenvedtek V. Kónsztantinosztól Modrina mellett. A képromboló csapatok szeptemberben már a thrakiai sztratégosz által védett Konstantinápoly falai alatt álltak, és november 2-án bevették a fővárost.

Artabaszdoszt és fiait megvakíttatták, Anasztasziosz pátriárkát pedig nyilvánosan megszégyenítették, de a helyén maradhatott. Számos hívüket végezték ki. A képtisztelő irányzat csak V. Kónsztantinosz után jutott diadalra.

Források 

Középkori bizánci császárok
743-ban elhunyt személyek
Andorra himnusza

Az El Gran Carlemany („A hatalmas Nagy Károly”) Andorra nemzeti himnusza. Szövegét Urgel püspöke, Joan Benlloch i Vivó (1864–1926) írta. Zenéjét Enric Mossèn Marfany Bons atya (1871–1942), Sant Julià de Lòria szülötte szerezte. Először 1921. szeptember 8-án, Andorra védőszentjének, a Meritxelli Szűz ünnepén adták elő.

Az eredeti szöveg 
El gran Carlemany, mon pare
Dels alarbs em deslliurà
I del cel vida em donà
De Meritxell la gran mare.

Princesa nasquí i pubilla
Entre dos nacions, neutral;
Sols resto l'única filla
De l'imperi Carlemany.

Creient i lliure onze segles,
Creient i lliure vull ser.
Siguin els furs mos tutors 
I mos prínceps defensors.

A magyar fordítás 
Nagy Károly, az apám
Megszabadított az araboktól,
És az ég adott nekem életet
Meritxell, a nagy anya által.

Ő hercegnőnek és örökösnek született,
Két nemzet közt pártatlanul.
Az egyetlen még élő leánya
Nagy Károly birodalmának.

Híven és szabadon tizenegy századon át,
Híven és szabadon akarok tovább élni.
Az idősek legyenek irányítóim
S a hercegek védelmezőim.

Források

További információk 

Nemzeti himnuszok
Himnusz
Angola himnusza

Az angolai himnusz zenéjét Rui Alberto Vieira Dias Mingao (1939–) szerezte, szövegét Manuel Rui Alves Monteiro (1941–) írta. 1975-ben vált az ország hivatalos himnuszává, amikor Angola elnyerte függetlenségét Portugáliától.

Az eredeti portugál szöveg 

Angola Avante! 

Ó Pátria, nunca mais esqueceremos 
Os heróis do quatro de Fevereiro.
Ó Pátria, nós saudamos os teus filhos
Tombados pela nossa Independência.
Honramos o passado e a nossa História,
Construindo no Trabalho o Homem novo,
(az utolsó két sor ismétlése)

(Refrén)
Angola, avante!
Revolução, pelo Poder Popular!
Pátria Unida, Liberdade,
Um só povo, uma só Nação!
(Refrén ismétlése)

Levantemos nossas vozes libertadas
Para glória dos povos africanos.
Marchemos, combatentes angolanos,
Solidários com os povos oprimidos.
Orgulhosos lutaremos Pela Paz
Com as forças progressistas do mundo.
(az utolsó két sor ismétlése)

(Refrén)

A magyar fordítás 

Előre Angola! 

Ó hazánk, mi soha nem felejtünk 
Február negyedike hősei. 
Ó hazánk, köszöntjük fiaid 
Kik a függetlenségért haltak. 
Tiszteljük a múltat és történelmünk 
Munkánkkal építjük az új embert. 
(az utolsó két sor ismétlése) 

(Refrén) 

Előre Angola! 
Forradalom a nép erejéből! 
Egyesült ország, szabadság, 
Egy nép, egy nemzet! 

(Refrén ismétlése)

További információk 
MP-3 file

Nemzeti himnuszok
Himnusz
Antigua és Barbuda himnusza

Antigua és Barbuda himnuszának zenéjét egy templomi orgonista Walter Chambers írta 1966-ban, szövegét egy író, költő és újságíró Novelle Richards írta. Eredetileg csak Antigua himnusza volt. 1967-től használatos, amikor az ország önálló lett a Brit Nemzetközösségen belül. Teljes függetlenségét 1981-ben nyerte el, ekkor a szövegbe Barbuda is bekerült, ezért azt módosítani kellett. A mű címe: Fair Antigua, We Salute Thee.

Walter Garnet Picart Chambers – Novelle Hamilton Richards

Az eredeti angol szöveg 

Fair Antigua and Barbuda

Fair Antigua and Barbuda! 
We thy sons and daughters stand 
Strong and firm in peace or danger 
To safeguard our Native Land 
We commit ourselves to building 
A true nation brave and free; 
Ever striving, ever seeking, 
Dwell in love and unity

Raise the standard! Raise it boldly! 
Answer now to duty’s call 
To the service of thy country, 
Sparing nothing, giving all; 
Gird your loins and join the battle 
‘Gainst fear, hate and poverty, 
Each endeavouring, all achieving, 
Live in peace where man is free.

God of nations, let Thy blessings 
Fall upon this land of ours; 
Rain and sunshine ever sending, 
Fill her fields with crops and flowers; 
We her children do implore Thee, 
Give us strength, faith, loyalty, 
Never failing, all enduring 
To defend her liberty.

A magyar szöveg 

Szép Antigua és Barbuda

Szép Antigua és Barbuda, 
Fiaid és lányaid készen állunk, 
Erősen és szilárdan, békében és vészben 
Hogy megvédjük szülőföldünk, 
Benned bízunk, hogy felépítsünk, 
Egy igaz, bátor és szabad nemzetet, 
Mindig törekedve, mindig keresve, 
Szeretetben és egységben élve.

További információk 
A nemzeti himnusz

Nemzeti himnuszok
Himnusz
Ausztrália himnusza

Az ausztrál himnusz viszonylag újkeletű, csak 1984. április 19. óta hivatalos, addig a God save the Queen kezdetű brit királyi himnuszt használták.

Története
1977 májusában az ausztrálok népszavazáshoz járultak, mely az alkotmány módosításáról és a nemzeti himnusz kérdéséről szólt. Négy mű közül kellett kiválasztani, hogy melyik legyen az ország új himnusza. A szavazás eredményét 1977 júniusában tették közzé. Az Advance Australia Fair című dal kapta a legtöbb, összesen 2 940 854 szavazatot. A kormány 1984. április 19-én nyilvánította ki, hogy a referendum eredményeként Peter Dodds McCormick (1834–1916) 1878-ban írt műve lett az új nemzeti himnusz, annak is az első és harmadik versszaka.

A közleménnyel összefüggésben azt is deklarálták, hogy a God Save the Queen című brit himnuszt csak a királynő vagy a királyi család valamely tagjának látogatásakor használják.

2021 január 1-től a szöveg második sora megváltozott "For we are young and free"-ről (Mert fiatalok és szabadok vagyunk) "For we are one and free"-re (Mert egyek vagyunk és szabadok). Ezzel jelképezve azt, hogy az őslakosok is a nemzet alkotórészei.

Az eredeti angol szöveg 
Australian National Anthem

Australians all let us rejoice,
For we are one and free;
We’ve golden soil and wealth for toil;
Our home is girt by sea;
Our land abounds in nature’s gifts
Of beauty rich and rare;
In history’s page, let every stage
Advance Australia Fair.
In joyful strains then let us sing,
Advance Australia Fair.
Beneath our radiant Southern Cross
We’ll toil with hearts and hands;
To make this Commonwealth of ours
Renowned of all the lands;
For those who’ve come across the seas
We’ve boundless plains to share;
With courage let us all combine
To Advance Australia Fair.
In joyful strains then let us sing,
Advance Australia Fair.

A magyar szöveg 
Légy naggyá, Ausztrália

Ausztrálok, mind örvendjünk 
Mert egyek vagyunk és szabadok 
Földünk arany kincset ád munkánkért 
Hazánkat a tenger öleli. 
Természet ajándékában gazdag földünk 
Melyek oly ritkák és szépségesek 
A történelem lapjain mindig 
Légy naggyá, Ausztrália! 
Örömtől mámorosan énekeld 
Légy naggyá, Ausztrália!

Jegyzetek

További információk 
 MIDI File
 MP3 File - Kórussal
 MP3 File - Szóló

Kapcsolódó szócikkek
Waltzing Matilda
God Save the Queen

A
H
Azerbajdzsán himnusza

Az azeri himnusz zenéjét Uzejir Hadzsibejov híres zeneszerző (1885–1948) szerezte a rövid életű, 1918–1920 között fennállt Azerbajdzsáni Demokratikus Köztársaság számára. Ahmed Javad (1892–1937) versével 1992-ben ez lett a Szovjetunióból kivált új Azerbajdzsáni Köztársaság himnusza.

Szövege

Dövlet Himni

Nemzeti Himnusz
Azerbajdzsán, Azerbajdzsán
Hős fiak áldott földje!
Mind készen állunk életünk adni teérted,
Mind készen állunk a vérünket ontani érted.
Élj boldogan háromszínű lobogóddal!
Élj boldogan háromszínű lobogóddal!

Több ezer lelket áldoztak fel érted,
Csatamezővé vált kebeled.
A katonák, kik érted adták éltüket,
Hősök mindannyian.

Válj virágzó kertté,
Bármely pillanatban érted adnánk
Életünk és lelkünk.
Ezer és egy drága szó él szívemben

Becsületed fenntartani,
Lobogódat felemelni,
Becsületed fenntartani
Minden ifjú készen áll.
Áldott föld, áldott föld!
Azerbajdzsán! Azerbajdzsán!
Azerbajdzsán! Azerbajdzsán!

Jegyzetek

További információk 
 Azeri himnusz
 Azerbajdzsán nemzeti himnusza

Nemzeti himnuszok
Himnusz
Őszi kikerics

Az őszi kikerics (Colchicum autumnale) a kikericsfélék (Colchicaceae) családjába tartozó, nyirkosabb réteken és legelőkön sokszor nagy tömegben termő, augusztus-szeptemberben virító évelő növény. Erősen mérgező.

Népies nevei 
Őszike, vetővirág (vetés idején virágzik), zörgő-gaz, pücsökkoma, csicsikoma.

Leírása 
Gumója diónyi, sötétbarna hártyás burokba zárt, tömör állományú, fehéres színű.
Levelei áprilisban kezdenek fejlődni, kifejlődve 20–30 cm hosszúak, széles lándzsa alakúak, húsosak, fényes-zöldek. A virág leple alul 15–20 cm hosszú, teljesen beszűkülő, kocsányszerű, fent pedig szétterülten 5–8 cm átmérőjű, 6 cimpájú, világoslila színű. Toktermései 1-3-asával a levelek között jelennek meg, 4–6 cm hosszúak, elliptikusak, eleinte zöldek, majd csontszínűek, éretten (július-augusztusban) barnák, hártyás falúak, 3 kopáccsal nyílók, sokmagvúak. 
A magok 1,4–2 mm átmérőjűek, gömbölyűek, éretten sötétbarnák, rendkívül kemények.
A növény egyedfejlődése figyelmet érdemel: zöld levelei és köztük megbúvó toktermései a nyár második felében elszáradnak. A levelek által termelt, a hagymában raktározott tartalék tápanyag felhasználásával kora ősszel jelennek meg virágai. A felületes szemlélő nem látja a kapcsolatot a zöld leveles, terméses hajtás és az ősszel megjelenő virág között. 
A növény virága ritkán tavasszal is megjelenik (forma vernum).

Hatóanyaga 
A növény érett magja (colchici semen) kolchicin nevű alkaloidot és sok zsírosolajat tartalmaz. Veszélyessége miatt (sejtosztódást gátló erős méreg) mára gyógyászati jelentősége csökkent, de heveny köszvényes rohamban ma is alkalmazzák. A kivonatból előállított kolhicint növénytermesztésben (sejtméret-növelő hatása miatt) tömegnövelőként ill. nemesítéshez (mutagén hatása miatt) fajtaváltozatok előállítására használják.
Újabban kísérletek folynak a kolhicinnel, mint a rosszindulatú daganatok növekedését késleltető ill. teljesen meg is szüntető szerrel, ám hatásos adagjai általában a normál sejtszaporodást is megállítják, más komoly mellékhatások mellett. Népi gyógyászati célú alkalmazása nem javasolt.

Őszi kikerics a kultúrában 
 Arany János valószínűleg erről a növényről nevezte el híres öregkori versciklusát, az Őszikéket.
 Guillaume Apollinaire valószínűleg ezt a növényt szerepelteti a Kikericsek című szakítós versében és címében.

Források 
 Az őszi kikerics gondozása, szaporítása Botanikaland.hu
 

Növényfajok
Gyógynövények
Kikericsfélék
Mérgező növények
Magyarország növényvilága
Románia növényvilága
Édua

Az Édua kun eredetű női név, jelentése: a Hold felkel. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 március 10. 
 május 9. 
 június 23.

Híres Éduák
 Szűcs Édua grafikusművész
 Zádory Édua hegedűművész
 Édua, Kun László szeretője

Jegyzetek

Magyar keresztnevek (E, É)
Női keresztnevek (E, É)
Kun eredetű magyar női keresztnevek
Hófehérke (keresztnév)

A Hófehérke újabb keletű névadás, a Grimm fivérek mesehősének neve alapján. 


Gyakorisága
Az 1990-es években a Hófehérke szórványos név, a 2000-es években nem szerepel a 100 leggyakoribb női név között.

Névnapok
 május 9. 
 augusztus 5. 
 december 16.

Híres Hófehérkék

Jegyzetek

Magyar keresztnevek (H)
Női keresztnevek (H)
Irodalmi névadási eredetű magyar női keresztnevek
Karolt

A Karolt török eredetű régi magyar női név, jelentése: fekete menyét. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
ajánlott névnap:
 május 9. 
 november 4.

Híres Karoltok

Jegyzetek

Magyar keresztnevek (K)
Női keresztnevek (K)
Török eredetű magyar női keresztnevek
Régi magyar női személynevek
Fehéra

A Fehéra női név, a haj és a bőr világos színére utalt.


Rokon nevek
 Fehér: régi magyar személynév.
 Fehére: a Fehéra alakváltozata. 
 Fehérke: 19. századi alkotás a Fehér, Fehéra, Fejércse, Fejércsa nevek mintájára.

Gyakorisága
Az 1990-es években a Fehéra, Fehére és Fehérke nevek szórványosak voltak, a Fehér nevet nem lehetett anyakönyvezni, a 2000-es években nem szerepelnek a 100 leggyakoribb női név között.

Névnapok
Fehéra, Fehére: december 16. 
Feherke: május 9., december 16.

Híres Fehérák, Fehérék, Fehérkék és Fehérek

Jegyzetek

Magyar keresztnevek (F)
Női keresztnevek (F)
Magyar eredetű magyar női keresztnevek
Régi magyar női személynevek
Kristóf

A Kristóf a görög Krisztophorosz névből származik, Krisztust hordozó. 


Rokon nevek 
 Krisztofer: a Kristóf angol megfelelőjéből származik.

Gyakorisága 
Az 1990-es években a Kristóf igen gyakori, a Krisztofer ritka név volt, a 2000-es években a Kristóf a 13–19., a Krisztofer az 55–69. leggyakoribb férfinév.

Névnapok 
Kristóf, Krisztofer
 március 15. 
 március 25. 
 május 9. 
 július 25. 
 október 31.

Híres Kristófok, Krisztoferek 
 Szent Kristóf, a hajósok és utasaik védőszentje
 Kristóf pápa
 Magallán Szent Kristóf vértanú
 Bárány Kristóf, táncos, a 4 for Dance tagja
 Baráti Kristóf hegedűművész
 Báthory Kristóf erdélyi fejedelem
 Christoph Willibald Gluck német zeneszerző
 Christopher Mattheisen üzletember
 Kolumbusz Kristóf, Amerika európai felfedezője
 Németh Kristóf (1975), színész
 Christopher Nolan rendező, forgatókönyvíró
 Christopher Plummer színész
 Christopher Reeve színész
 Christoph Schneider a Rammstein nevű német zenekar dobosa
 Steiner Kristóf, újságíró, műsorvezető, író, szerkesztő, színész
 Christoph Waltz, Oscar-díjas osztrák színész
 Cristoph Martin Wieland német író
 Christopher Marlowe angol költő, drámaíró, műfordító, William Shakespeare kortársa
 Milák Kristóf Európa- és Világbajnok úszó

Jegyzetek 

Magyar keresztnevek (K)
Férfikeresztnevek (K)
Görög eredetű magyar férfikeresztnevek
Aina

Az Aina finn eredetű női név, mely a 19. században keletkezett, és amely feltehetően az aina, jelentése: képzelet; vagy a táj, vidék jelentésű ainava szóból származik. Lehet azonban az Anna alakváltozata is, ekkor jelentése: szépség, báj, kedvesség, Isten kegyelme.


Rokon nevek
Ajna

Gyakorisága
Az újszülötteknek adott nevek körében  az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aina sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 10.

Híres Ainák
Aina Berg svéd úszónő

Jegyzetek

Magyar keresztnevek (A, Á)
Női keresztnevek (A, Á)
Finn eredetű magyar női keresztnevek
Ainó

Az Ainó finn eredetű női név, jelentése: egyetlen, egyedüli. 1849-ben jelent meg először, a Kalevala új kiadásában. Valószínűleg Elias Lönnrotnak, a Kalevala összeállítójának az alkotása, mivel az eposzban szereplő alak korábban csak az ainoa tyttö körülírással volt megnevezve, aminek a jelentése egyedüli lány.


Rokon nevek
Ajnó

Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Ainó sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 10.

Híres Ainók
 Aino Aalto, finn építész és dizájner

Jegyzetek

Aino
Női keresztnevek (A, Á)
Finn eredetű magyar női keresztnevek
Irodalmi névadási eredetű magyar női keresztnevek
Blandina

A Blandina latin eredetű női név, jelentése: hízelgő,  nyájas.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Blandina sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 10., május 18., június 2.

Híres Blandinák

Jegyzetek

Magyar keresztnevek (B)
Női keresztnevek (B)
Latin eredetű magyar női keresztnevek
Cserne (keresztnév)

A Cserne női név ismeretlen eredetű régi magyar személynév, ami lehet, hogy egy szláv névből származik. Jelentése ez esetben fekete. 


Gyakorisága
Az újszülötteknek adott nevek körében az 1990-es években szórványos volt. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Cserne sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 10.

Híres Csernék

Jegyzetek

Magyar keresztnevek (Cs)
Női keresztnevek (Cs)
Ismeretlen eredetű magyar női keresztnevek
Szláv eredetű magyar női keresztnevek
Régi magyar női személynevek
Csikó (keresztnév)

A Csikó férfinév régi magyar személynév, amit főleg halászok viseltek, mivel a név a régi magyar Csík névből származik -ó kicsinyítővel, ami egy hal neve. A Csikó névnek tehát nincs köze a csikó szóhoz. A mai csikó szó állathívogató szóból keletkezett, és az Árpád-korban női személynév volt, hasonlóan több más kis állat nevéhez, amit kedveskedésből adtak a nőknek. 


Gyakorisága
Az 1990-es években egyedi név volt, a 2000-es években nem szerepel a 100 leggyakoribb férfinév között.

Névnapok
 január 31. 
 május 10.

Híres Csikók

Jegyzetek

Magyar keresztnevek (Cs)
Férfikeresztnevek (Cs)
Magyar eredetű magyar férfikeresztnevek
Régi magyar férfi személynevek
Alda

Az Alda női név az Aldó férfinév női párja.


Rokon nevek

Aldea

Gyakorisága
Az újszülötteknek adott nevek körében  az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Alda sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 10.

Híres Aldák
Magyari Alda - olimpiai bronzérmes vízilabdakapus

Jegyzetek

Magyar keresztnevek (A, Á)
Női keresztnevek (A, Á)
Germán eredetű magyar női keresztnevek
Csörsz

A Csörsz bizonytalan eredetű régi magyar személynévből lett férfinév. A jelentése valószínűleg: fekete (ökör, marha). 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 31. 
 május 10.

Híres Csörszök
 Khell Csörsz vizuális tervező

Egyéb Csörszök
Csörsz árka

Jegyzetek

Magyar keresztnevek (Cs)
Férfikeresztnevek (Cs)
Ismeretlen eredetű magyar férfikeresztnevek
Régi magyar férfi személynevek
Filadelfia (keresztnév)

A Filadelfia görög eredetű női név, jelentése: testvéri szeretet. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 január 3. 
 május 10.

Híres Filadelfiák

Jegyzetek

Magyar keresztnevek (F)
Női keresztnevek (F)
Görög eredetű magyar női keresztnevek
Kármán

A Kármán régi magyar személynév, ami valószínűleg a germán Karlmann névből származik. Jelentése: szabad (férfi), legény vagy paraszt + férfi. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnap
 augusztus 17.

Híres Kármánok

Vezetéknévként 
 Kármán József egyértelműsítő lapon szereplő négy személy
 Kármán Tódor „a szuperszonikus repülés atyja”

Jegyzetek

Magyar keresztnevek (K)
Férfikeresztnevek (K)
Germán eredetű magyar férfikeresztnevek
Régi magyar férfi személynevek
Bahama himnusza

A bahamai himnuszt Timothy Gibson írta még 1972-ben egy erre kiírt pályázatra, melynek nyerteseként 1973. július 10-én a függetlenség napján lett az ország hivatalos himnusza.

Timothy Gibson (1903–1976):

Az angol szöveg 

March on Bahamaland 

Lift up your head 
to the rising sun Bahamaland 
March on to glory, your 
bright banners waving high 
See how the world marks 
the manner of your bearing! 
Pledge to exal 
through love and unity. 
Pressing onward, march together 
to a common loftier goal, 
Steady sunward, though the weather 
hide the wide and treach'rous shoal, 
Lift up head 
to the rising sun Bahamaland, 
'Til the road you've trod 
Lead unto your God, 
March on, Bahamaland!

A magyar szöveg 

Menetelj Bahamaföld 

Emeld fel fejed 
a felkelő napra Bahamaföld 
Menetelj a dicsőségbe 
fényes zászlaid fenn lobognak 
Nézd a világ hogy figyeli 
ahogy állod a sarat! 
Emelkedj fel 
szeretetben és egységben. 
Nyomulj előre, együtt menetelj 
a közös magasztos célért, 
A napfény felé viharon át 
alattomos zátonyok felett. 
Emeld fel fejed 
a felkelő napra Bahamaföld 
Míg az út, melyen lépsz 
Istenedhez vezet, 
Menetelj, Bahamaföld!

További információk 
A bahamai himnusz

Nemzeti himnuszok
Himnusz
Banglades himnusza

Az Amar Sonar Bangla Banglades himnusza.
1905-ben, amikor Bengália még brit uralom alatt állt, a híres indiai költő, Rabindranáth Tagore számos, a népdalokból vett költeményt írt. Ezek a dalok különösen a bengáli vándorénekesek dalai voltak. A himnusz alapjául szolgáló dal is ezek közül való.
Először 1907. augusztus 7-én a kalkuttai városházán adták elő egy Bengália felosztása ellen tiltakozó gyűlésen.
E mű első tíz sorát választotta 1971-ben a bangladesi kormány nemzeti himnusszá, a nemzetgyűlés pedig 1972. január 13-án fogadta el.

Rabindranáth Tagore (1861–1941):

Bengáli nyelven 

Ámár szonár Bánla 

Ámár szonár Bánla 
Ámi tomáj bhálobászi 
Csiradin tomár ákás, 
tomár bátász, ámár práne, 
O ma ámár práne, bádzsáj bánsi.  
Szonár Bánla, ámi tomáj bhálobászi. 
O ma, Phagune tor ámer bane ghráne 
págal kare, mari háj, háj re! 
O ma, Phagune tor ámer bane ghráne 
págal kare 
O ma, aghráne tor bhara 
ksete ámi ki dekhecshi 
ámi ki dekhecshi madhur hászi.

Szonár Bánla, ámi tomáj bhálobászi, 
Ki sobha, ki cshája go, ki szneha, 
Ki mája go, ki ancsal bicshájecsha 
bater múle, nadír kúle kúle. 
Ma, tor mukher báni ámár káne láge 
szudhár mato, mari háj, háj re. 
Ma, tor mukher báni ámár 
káne láge szudhár mato, 
Ma, tor badankháni malin hale, 
O ma, ámi najandzsale bhászi. 
Szonár Bánla, ámi tomáj bhálobászi.

Magyar fordítás 

Én arany Bengáliám 

Én arany Bengáliám 
Szeretlek Tégedet 
Eged és levegőd zengi 
szívem dalát, 
Szívemben mintha fuvola szólna. 
Én Bengáliám, szeretlek Tégedet 
Ó Anyám, tavasszal mangóligetek 
illata bódít élvezettel, mámor! 
Ó anyám, ősszel virággal telt rizsmezőkön 
Édes mosolyod látom áradni széjjel. 

Ó mily szépség, mily árnyak, 
mily szeretet és gyengédség! 
Te paplant terítesz a fügefa 
lábához és a folyók partja mentén! 
Ó anyám, a szavak ajkadról 
Édesek mint nektár füleimnek 
Ó, mily mámor! 
Ha szomorúság ó Anyám 
borút vet arcodra, 
Szemein könnyel telnek meg. 
Én bengáliám szeretlek Téged.

További információk 
 MIDI file

Nemzeti himnuszok
Himnusz